CELEX: 32010R1139
Language: hr
Date: 2010-12-07 00:00:00
Title: Uredba Komisije (EU) br. 1139/2010 od 7. prosinca 2010. o 141. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 001
            
            
               HR
            
            
               Službeni list Europske unije
            
            
               263
            
         32010R1139
   
               L 322/6
            
            
               SLUŽBENI LIST EUROPSKE UNIJE
            
            
               07.12.2010.
            
         
      UREDBA KOMISIJE (EU) br. 1139/2010
   od 7. prosinca 2010.
   o 141. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane, (1) a posebno njezin članak 7. stavak 1. točku (a) i članak 7.a stavak 1.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi. U skladu s Uredbom (EZ) br. 246/2006 (2) Prilogu I. dodana su Ghunia Abdrabbah, Al-Bashir Mohammed Al-Faqih i Tahir Nasuf. To je uslijedilo nakon odluke Odbora za sankcije Ujedinjenih naroda, ustanovljenog sukladno Rezoluciji Vijeća sigurnosti 1267(1999) u vezi s Al Qaidom i talibanima i povezanim pojedincima i subjektima, da ih doda na Pročišćeni popis.
            
         
               (2)
            
            
               Opći sud (3) je 29. rujna 2010. poništio Uredbu (EZ) br. 881/2002 u mjeri u kojoj se tiče gospodina Abdrabbaha, gospodina Al-Faqiha i gospodina Nasufa smatrajući da nije poštivano pravo na obranu, pravo na sudski nadzor i pravo na vlasništvo.
            
         
               (3)
            
            
               Komisija je gosp. Abdrabbahu, odnosno gosp. Al-Faqihu i gosp. Nasufu dostavila obrazloženje razloga, i to, 22. rujna 2009., 7. kolovoza 2009. i 11. kolovoza 2009., nakon početka gore navedenih sudskih postupaka. U skladu s tim, ukazala je na propust koji je ustanovio Opći sud.
            
         
               (4)
            
            
               S obzirom na to, odluku o stavljanju gosp. Abdrabbaha, gosp. Al-Faqiha i gosp. Nasufa na popis potrebno je zamijeniti novom odlukom sukladno članku 7.a stavku 1. Uredbe (EZ) br. 881/2002, kako bi se osigurala dosljednost s odlukom Odbora za sankcije Ujedinjenih naroda i uzimajući u obzir ciljeve zamrzavanja financijskih sredstava i gospodarskih izvora sukladno Uredbi (EZ) br. 881/2002.
            
         
               (5)
            
            
               Ova nova odluka se primjenjuje od 11. veljače 2006., s obzirom na preventivnu prirodu i ciljeve zamrzavanja financijskih sredstava i gospodarskih izvora sukladno Uredbi (EZ) br. 881/2002 i potrebu za zaštitom legitimnih interesa gospodarskih subjekata, koji su se oslanjali na odluku donesenu 2006.
            
         
               (6)
            
            
               Gosp. Abdrabbah, gosp. Al-Faqih i gosp. Nasuf su imali priliku podnijeti primjedbe na obrazloženje razloga koje im je dostavljeno kako je predviđeno člankom 7.a stavkom 3. i člankom 7.c stavkom 3. Uredbe (EZ) br. 881/2002. Komisija je dostavila te primjedbe Odboru za sankcije i u tijeku je pregledavanje njezinih odluka da se uvedu mjere ograničavanja na njih, što se provodi sukladno postupcima iz članka 7.b stavka 2. Uredbe (EZ) br. 881/2002. Rezultati pregledavanja će se dostaviti gosp. Abdrabbahu, gosp. Al-Faqihu i gosp. Nasufu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 11. veljače 2006.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. prosinca 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 139, 29.5.2002., str. 9.
   
      (2)  SL L 40, 11.2.2006., str. 13.
   
      (3)  Povezani slučajevi od T-135/06 do T-138/06.
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeći se unosi pod naslovom „Fizičke osobe” potvrđuju:
   
               (a)
            
            
               Ghuma Abd’rabbah (alias (a) Ghunia Abdurabba, (b) Ghoma Abdrabba, (c) Abd’rabbah, (d) Abu Jamil, (e) Ghunia Abdrabba). Adresa: Birmingham, Ujedinjena Kraljevina. Datum rođenja: 2.9.1957.; Mjesto rođenja: Benghazi, Libija. Državljanstvo: britansko. Datum određenja iz članka 2.a stavka 4. točke (b): 7.2.2006.
            
         
               (b)
            
            
               Abd Al-Rahman Al-Faqih (alias (a) Mohammed Albashir, (b) Muhammad Al-Bashir, (c) Bashir Mohammed Ibrahim Al-Faqi, (d) Al-Basher Mohammed, (e) Abu Mohammed, (f) Mohammed Ismail, (g) Abu Abd Al Rahman, (h) Abd Al Rahman Al-Khatab, (i) Mustafa, (j) Mahmud, (k) Abu Khalid). Adresa: Birmingham, Ujedinjena Kraljevina. Datum rođenja: 15.12.1959.; Mjesto rođenja: Libija. Datum određenja iz članka 2.a stavka 4. točke (b): 7.2.2006.
            
         
               (c)
            
            
               Tahir Nasuf (alias (a) Tahir Mustafa Nasuf, (b) Tahar Nasoof, (c) Taher Nasuf, (d) Al-Qa’qa, (e) Abu Salima El Libi, (f) Abu Rida, (g) Tahir Moustafa Nasuf, (h) Tahir Moustafa Mohamed Nasuf). Adresa: Manchester, Ujedinjena Kraljevina. Datum rođenja: (a) 4.11.1961., (b) 11.4.1961. Mjesto rođenja: Tripoli, Libija. Državljanstvo: libijsko. Broj putovnice: RP0178772 (broj libijske putovnice). Nacionalni identifikacijski broj: PW548083D (Broj britanskog državnog osiguranja). Ostali podaci: prebiva u Ujedinjenoj Kraljevini od siječnja 2009. Datum određenja iz članka 2.a stavka 4. točke (b): 7.2.2006.